El to d’aquests dies

Debatut, considerat i especificat al llarg d’aquestes tristes setmanes, sobre si el regnat de Jesús s’hauria d’entendre així o aixà, debat que, per altra banda, el va introduir un criminal com el governador Pilat, i, a més, debat que hauríem d’introduir en un disquet, perquè d’aquí un any el tornarem a repetir (i “por los siglos de los siglos”...), els qui no volem seguir aquesta comèdia ens sentim moralment obligats a dir: “companys/es, celebrar aquesta festa és una manera de boicotejar la bona fama de Jesús com a cristià, per part dels qui no ho han sigut mai”.

I, com que les desgràcies sovint no venen soles, celebrar un Advent, donant-li un to d’esperança, just després d’haver trencat les poques esperances que alguns teníem en el Sínode, no es pot anomenar altrament que “Crònica negra”.

Antoni Ferret i Josefina Pagès